Vēstule Solveigai.

Mīļo Solveig! Kā bez manis dzīvot spēj? Vēl joprojām meža būdā gaidi mani? Vēljoprojām ilgojies? Mana nabaga dvēsele, aplauztās cerības. Klīstu apkārt gluži viens. Tomēr brīžos, kad skumjas mani māc, galvā uzausti tu. Manas ērgļa acis dažreiz ceļu rāda. Ved tās mani tur, kur mežā mūsu māja. Taču liktenis mani māna plašajā pasaulē, nav lemts man pie tevis atgriezties. Brauc pie manis, Solveig, tavs dzīves ceļš pie manis sauc. Tik braucot līdzi paņem kādu grasi, tas lieti noderēs. Tad varēsim kopā doties pāri horizontam. Ak, Solveig! Mana mīļā. Bez tevis mana dvēsele smeldz. Vakar sapnī redzēju māti, tā sūdzējās par aukstumu. Varbūt vari uzmeklēt viņas atstāto mantu? Pirms dodies pie manis. Paņem to mūsu ceļojumam, māte mums būtu devusi svētību. Tik nedusmojies uz mani, ka atstāju tevi vienu. Man bija jādodas, tas bija nolemts. Nolemtība man devusi dažas sirmas šķipsnas, bet kopumā neesmu mainījies. Vēljoprojām esmu pievilcīgs un sprigans. Ak, mana skaistā. Tiksimies.

Tavs Pērs Gints